29/08/2022 | Administración LocalMunicipal
Arteixo
Renda e Exaccións
Corrección de erros do anuncio 2022/5250 publicado no BOP número 162 do venres 26 de agosto de 2022, relativo a “Aprobación definitiva da modificación da ordenanza fiscal núm.2 reguladora do imposto sobre actividades económicas”

Producido erro na inserción do anuncio 2022/5250 publicado no BOP número 162 do venres 26 de agosto de 2022, relativo a “Aprobación definitiva da modificación da ordenanza fiscal núm.2 reguladora do imposto sobre actividades económicas”, no que se omitiu un cadro correspondente á parroquia de Barrañán, fáise pública a seguinte corrección de erros: “. Na páxina 8, despois da taboa correspondente á PARROQUIA: ARTEIXO e antes de PARROQUIA: CHAMIN debe figurar a seguinte táboa: PARROQUIA: BARRAÑÁN.” Para maior claridad publícase de novo o contido íntegro rectificado do anuncio remitido: “. ASUNTO. APROBACIÓN DEFINITIVA DA MODIFICACIÓN DA ORDENANZA FISCAL Nº 2 REGULADORA DO IMPOSTO SOBRE ACTIVIDADES ECONÓMICAS. O Pleno da Corporación, en sesión celebrada o 30 de xuño de 2022, tomou, entre outros, o acordo de aprobación provisional da modificación da ordenanza fiscal nº 2 reguladora do imposto sobre actividades económicas. Publicáronse anuncios de exposición pública no taboleiro de edictos e no taboleiro da sede electrónica do Concello, no Boletín Oficial da Provincia (BOP nº 126, de 5 de xullo de 2022) e na Voz de Galicia do 04.07.2022, e non presentándose reclamacións durante o prazo conferido ao efecto, polo que se entende elevada a definitiva a aprobación provisional da Ordenanza, tal e como se sinalaba no anuncio previo de exposición pública. Isto de conformidade co artigo 17.3 do Texto refundido da lei de facendas locais, aprobado polo Real decreto 2/2004, do 5 de marzo. Polo tanto, segundo o disposto no artigo 17.4 do indicado texto refundido, procédese á publicación do acordo elevado a definitivo e do texto íntegro da ordenanza fiscal definitivamente aprobada para a súa entrada en vigor. RECURSOS PROCEDENTES: Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. ORDENANZA FISCAL Nº 2 (TEXTO ÍNTEGRO) ORDENANZA FISCAL Nº 2, REGULADORA DO IMPOSTO SOBRE ACTIVIDADES ECONÓMICAS. ARTIGO 1. De conformidade co previsto no artigo 87 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, os coeficientes de situación establecidos neste Concello serán o que se establecen no artigo seguinte. ARTIGO 2. COEFICIENTE DE SITUACIÓN Sobre a cota resultante da aplicación do coeficiente de ponderación previsto no artigo 87 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, establécese a seguinte escala de coeficientes que pondera a situación física do local, atendendo á categoría da rúa na que radique: • Rúas de primeira categoría. 2,40 • Rúas de segunda categoría. 1,35 • Rúas de terceira categoría. 1,20 • Rúas de cuarta categoría. 1,05 ARTIGO 3. BONIFICACIÓN POR FOMENTO DO EMPREGO.1.- Segundo o previsto no art.88.2. e) do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre da cota tributaria do imposto a favor dos suxeitos pasivos que tributen por cota municipal e desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial, ou que supoñan unha ampliación das súas instalacións preexistentes sempre e cando tal ampliación implique a creación de emprego.2.- Dado que a presente bonificación é análoga á prevista no art.7 da Ordenanza Fiscal nº 4 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se accede segundo a puntuación total que, segundo o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación. A bonificación limitarase á cota municipal sobre do inmoble de nova construcción ou ampliación, non se extendendo a outros establecementos que teñan cota tributaria separada polo imposto do suxeito pasivo dentro do termo municipal.3.- A solicitude da bonificación no ICIO suporá que se teña por solicitada a bonificación no Imposto sobre Actividades Económicas, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IAE se non se ten solicitado a bonificación por fomento do emprego local prevista no ICIO.4.- A bonificación no IAE surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade.5.- Corresponderá ao Pleno da Corporación a declaración de especial interés ou utilidade municipal por concurrir circunstancias de fomento de emprego, previa solicitude do suxeito pasivo, por voto favorable da maioría simple dos seus membros.6.- Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución.7.- A perda do dereito á bonificación surtirá efectos no exercicio fiscal seguinte á súa produción. DISPOSICIÓN ADICIONAL Establécese a seguinte relación de rúas clasificadas segundo o índice de situación, fixándose a categoría da rua correspodente. RELACIÓN (POR PARROQUIAS) DE NÚCLEOS E RÚAS COA CATEGORÍA FISCAL CORRESPONDENTE: PARROQUIA: ARMENTON PARROQUIA: ARTEIXO PARROQUIA: BARRAÑÁN PARROQUIA: CHAMIN PARROQUIA: LAÑAS PARROQUIA: LARÍN PARROQUIA: LOUREDA PARROQUIA: MONTEAGUDO PARROQUIA: MORÁS PARROQUIA: OSEIRO PARROQUIA: PASTORIZA PARROQUIA: SORRIZO PARROQUIA: SUEVOS DISPOSICION FINAL A presente ordenanza fiscal foi aprobada polo Concello Pleno en sesión celebrada o día 8 de novembro de 1991. Foi modificada posteriormente polo Concello Pleno en sesións celebradas os días 30 de xuño de 1992, 1 de outubro de 2001, 18 de xullo de 2002, 10 de febreiro de 2003, e 4 de setembro de 2008 e 9 de abril de 2019. A presente modificación foi aprobada polo Concello Pleno en sesión celebrada o día 30 de xuño de 2022. Entrará en vigor ao día seguinte da súa publicación integra no Boletín Oficial da Provincia, permanecendo vixente ata a súa modificación ou derogación expresa. Arteixo a 23 de agosto de 2022 Asina dixitalmente na data do documento electrónico: Costel Florin Chapresto El Ghoul (Concelleira de Economía e Facenda, Contratación, Turismo e Novas Tecnoloxías).”